דניאל רוט-אבנרי

דניאל רוט-אבנרי (נולדה ב-25 באוגוסט 1986) היא עיתונאית, פרשנית פוליטית וספורטאית ישראלית, המגישה את "תוכנית הלילה" ואת המהדורה המוקדמת בערב שישי בערוץ החדשות i24NEWS בעברית. בעברה כתבת פרלמנטרית ועורכת ב"ישראל היום" ופאנליסטית "אולפן שישי" בחדשות 12. בעלת טור פרשנות פוליטית ב"מעריב סופהשבוע".

 ביוגרפיה 
רוט נולדה וגדלה בתל אביב. אביה, פרופ' אריה רוט, בן לניצולי שואה, היה קרדיולוג מנהל היחידה לטיפול נמרץ לב בבית החולים איכילוב במשך 32 שנים.

 קריירה ספורטיבית 
בגיל 14 הצטרפה למועדון הפועל תל אביב בקליעה, והייתה אלופת ישראל במשך שנתיים וחברה בנבחרת ישראל. בשנת 2006 זכתה במדליית ארד בקטגוריית ירי רובה בשכיבה מ-50 מטרים באליפות העולם לנערות שנערכה בקרואטיה, ובתחרות זאת הייתה גם שותפה לזכייה במדליית הכסף של נבחרת הנערות הישראליות בתחרות הקבוצתית. באותה השנה ניצחה גם בגביע העולם לנוער.

את שירותה הצבאי מילאה בחיל האוויר כספורטאית מצטיינת, מעמד שלו זוכה רק ספורטאי אחד מענף הקליעה מדי שנה.

אימוניה למשחקים האולימפיים נקטעו בשנת 2009, לאחר שהייתה מעורבת בתאונת דרכים ונפצעה קשה בצווארה.

בשנת 2018 החלה להתאמן בענף הספורט "ריקוד על עמוד", וניצחה באליפות ישראל בקטגוריית "מתחילות".

 קריירה בתקשורת הספורט 
בשנת 2008 השתתפה בעונה הראשונה של תוכנית המציאות "היפה והחנון" ששודרה בערוץ 10 ונבחרה על ידי גולשי אתר האינטרנט "נענע 10" לחביבת הקהל. באותה שנה שימשה פרשנית בענף הקליעה בשידורי ערוץ הספורט מאולימפיאדת בייג'ינג 2008.

בשנת 2010 נמנתה עם צוות היחידה להכשרת מנהלים של המרכז הבינתחומי הרצליה, הפיקה וניהלה משלחות עסקיות של מנהלים לישראל. באותה שנה הפיקה את מדור הספורט של העיתון "מעריב" והייתה כתבת לעניינים אולימפיים בעיתון ובאתר nrg וכן פרשנית לענייני קליעה במגזין הנשק והביטחון "קליבר קרבי".

בשנת 2011 מונתה לראש "הדסק האולימפי" בערוץ הספורט. שימשה כתבת לעניינים אולימפיים במהדורות "חדשות הספורט", באתר ערוץ הספורט ושידרה אליפויות ארציות ובינלאומיות. חשפה את כישלונו של רץ המרתון הישראלי זוהר זימרו בבדיקת חומרים אסורים, את התנכלות איגוד הקיאקים למדליסט האולימפי מיכאל קולגנוב ואת התשלום שקיבל הוועד האולימפי בישראל על ניסיון השימוש ב כקמע המשלחת האולימפית.

נבחרה לשמש פרזנטורית של אתנה - המועצה הציבורית לקידום נערות ונשים בספורט, יצרה וביימה את הפרויקט האולימפי בערוץ הילדים והייתה שליחת ערוץ הספורט לאולימפיאדת לונדון 2012.

באוגוסט 2016 שימשה פרשנית באולימפיאדת ריו דה ז'ניירו במגזין האולימפי של ערוץ 1, בדגש על ענף ההתעמלות האמנותית. במקביל, נבחרה לדירקטורית בהנהלת התאחדות הקליעה בישראל.

בעברה, מרצה לתקשורת במכללת גבע ללימודי קריינות, עמידה מול מצלמה ועיתונאות.

 קריירה כעיתונאית פוליטית 
בסוף שנת 2012 הצטרפה לעיתון "ישראל היום", הגישה וערכה את שידורי החדשות באולפן באינטרנט במשך שנתיים ושימשה כתבת במוסף הפוליטי "ישראל השבוע". בשנת 2015 מונתה לעורכת בדסק החדשות של "ישראל היום", תפקיד שמילאה במשך שבע שנים בנוסף להיותה כתבת.

במערכת הבחירות לכנסת ה-20 שימשה כתבת לענייני מפלגות, והתמקדה בסיקור מפלגת "יש עתיד". במקביל, באותה שנה הצטרפה לצוות הכותבים של מגזין הביטחון "ישראל דיפנס".

בשנת 2017 מונתה לכתבת הכלכלית של "ישראל היום" ובשנת 2018 מונתה לכתבת תל אביב וגוש דן. במערכות הבחירות לכנסת ה-21, ה-22 ולכנסת ה-23 שימשה כתבת לענייני מפלגות. חשפה את הקוקפיט - הסכם ההנהגה בין בני גנץ, יאיר לפיד, גבי אשכנזי ומשה (בוגי) יעלון וסיקרה את רשימת "כחול לבן". במהלך מערכת הבחירות לכנסת ה-24, סיקרה את מפלגות המרכז-שמאל.

בין פברואר 2021 לאוקטובר 2021 הגישה את מהדורת חדשות של ערוץ 20 (כיום ערוץ עכשיו 14) "המהדורה המוקדמת", המשודרת בימי חמישי שבמרכזה עמד עימות פוליטי בין שני פרשנים מימין ומשמאל.

בשלהי אפריל 2021, עת גדעון אלון יצא לגמלאות, מונתה לכתבת "ישראל היום" ב. בין היתר הייתה בעלת המדור "נכנסת לכנסת" שראה אור בעיתון מדי יום שני. בנוסף על כך, כתבה טור אישי שבועי במוסף "שישבת" של "ישראל היום" בשם "לא שומרת בבטן". באפריל 2022 הודיעה על פרישתה מ"ישראל היום", לאחר עשור שעבדה בו.

רוט אבנרי היא פרשנית פוליטית ופאנליסטית בתוכניות אקטואליה בטלוויזיה. בין היתר, הופיעה בקביעות בתוכניות רשת 13 "חמש" ו"העולם הבוקר" במשך שלוש שנים.

היא חברה בצוות המומחים של הפורום "The MirYam Institute" לדיון על ישראל, במסגרתו היא מפרסמת מאמרים לתקשורת בארצות הברית בנוגע למערכת הפוליטית בישראל.

בפברואר 2023 הצטרפה לנבחרת הכותבים של עיתון "מעריב סופהשבוע". מאז, היא בעלת טור פוליטי שמתפרסם מדי יום שישי.

במאי 2023 עזבה את רשת 13. בחודשים יוני–ספטמבר שימשה פאנליסטית קבועה במהדורת "אולפן שישי" של חדשות 12.

ביוני 2024 הצטרפה לערוץ החדשות i24NEWS והחלה להגיש את מהדורת הבוקר בערוץ. בדצמבר 2024 קודמה להגיש את המהדורה המוקדמת.

באפריל 2025 נודע כי רוט-אבנרי תגיש תוכנית אירוח וראיונות ב-i24NEWS בשם "תוכנית הלילה". התוכנית עלתה לאוויר ביום העצמאות של אותה שנה.

ב-17 בדצמבר 2025 הנחתה בתיאטרון ירושלים את חידון התנ"ך הארצי למבוגרים ה'תשפ"ו.

רוט-אבנרי בעלת תואר ראשון בתקשורת, עם התמחות בלימודי טלוויזיה, מהמרכז הבינתחומי הרצליה. מרצה לתקשורת באוניברסיטת אריאל בשומרון.  

 חיים אישיים 
ב-2013 רוט-אבנרי נישאה לעורך דין טל אבנרי ולהם שתי בנות. בספטמבר 2025 השניים התגרשו. בינואר 2026 פורסם כי רוט-אבנרי נמצאת בזוגיות עם העיתונאי עמרי אסנהיים.

רוט-אבנרי מתגוררת בגבעתיים.

 קישורים חיצוניים 

 הערות שוליים 

קטגוריה:קלעים ישראלים
קטגוריה:ספורטאי הפועל תל אביב
קטגוריה:סגל ערוץ 20
קטגוריה:סגל ערוץ הספורט
קטגוריה:סגל מעריב
קטגוריה:סגל ישראל היום
קטגוריה:סגל i24NEWS
קטגוריה:משתתפים בתוכניות מציאות ישראליות
קטגוריה:ספורטאיות ישראליות
קטגוריה:קלעיות
קטגוריה:בוגרות המרכז הבינתחומי הרצליה
קטגוריה:בוגרי המרכז הבינתחומי הרצליה
קטגוריה:כתבים פרלמנטריים ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראליות שנולדו ב-1986
קטגוריה:ישראלים שנולדו ב-1986